এই একটি ঘটনা নিয়ে কম লেখালেখি হয়নি। মিছিল, প্রেস কনফারেন্স এমনকি বিদেশের মাটিতে পর্যন্ত প্রতিবাদ হয়েছে। এমনকি অন্য ঘটনার ছবি ব্যবহার করে অথবা পুরোপুরি মিথ্যা কিংবা সত্যি-মিথ্যা মিশিয়েও দেশে-বিদেশে প্রতিবাদ করা হয়েছে। প্রতিবাদের ভাষার দিকে তাকালে বুঝতে দেরী হয় না যে, এই সকল প্রতিবাদ আমাদের ঐ নির্যাতিতা দুই বোনের বিচারের দাবীতে না যতটা, তার চেয়ে বেশি অন্য কিছুর জন্যে। ধীরে হলেও, দিনে দিনে যখন অনেক কিছুই প্রকাশ পাচ্ছে, তখন উপলব্ধি করতে দেরি হয় না যে, আমরা যা বিশ্বাস করেছিলাম, তার পুরোটাই সত্যি ছিলো না। দেবতার কথায় বিশ্বাস করে, আমরা যারা এই সকল প্রতিবাদে অংশ নিয়েছিলাম; এখন যদি দেখি যে, আমাদের বিশ্বাসকে অপব্যবহার করা হয়েছে, তাহলে দেবতার প্রতি আমার আজন্ম লালিত বিশ্বাস ভঙ্গের দায় কার?